ಎಲ್ಲರಿಗೂ ನಮಸ್ಕಾರ.
ಈ ವಾರ ನಾನು ವಿದ್ಯಾರ್ಥಿಗಳು, ಶಿಕ್ಷಕರು ಉದ್ಯಮಗಳು ಮತ್ತು
ಎನ್‌ಜಿಒಗಳ ಜೊತೆಗೆ ಸೇರಿಕೊಂಡು ಅಮೆರಿಕದ ಶಾಲೆಗಳಲ್ಲಿ
ಕಂಪ್ಯೂಟರ್ ಸೈನ್ಸ್‌ಗೆ ಬೆಂಬಲ ನೀಡುತ್ತಿದ್ದೇನೆ.
ಈ ಕೌಶಲ ಕಲಿಯುವುದು ನಿಮ್ಮ ಭವಿಷ್ಯಕ್ಕೆ ಪ್ರಮುಖವಷ್ಟೇ ಅಲ್ಲ.
ನಮ್ಮ ದೇಶದ ಭವಿಷ್ಯಕ್ಕೂ ಮುಖ್ಯ.
ಅಮೆರಿಕ ಅತ್ಯಾಧುನಿಕ ಆಗಿರಬೇಕು ಎಮದು ನಾವು ಬಯಸಿದರೆ
ನಿಮ್ಮಂಥ ಯುವ ಅಮೆರಿಕನ್ನರು
ಟೂಲ್ ಮತ್ತು ಟೆಕ್ನಾಲಜಿಯಲ್ಲಿ ಪರಿಣಿತಿ ಸಾಧಿಸಬೇಕು
ನಾವು ಮಾಡುವ ಎಲ್ಲ ಕೆಲಸವನ್ನೂ ಇದು ಬದಲಿಸುತ್ತದೆ.
ಹೀಗಾಗಿ ನೀವು ತೊಡಗಿಸಿಕೊಳ್ಳಿ ಎಂದು ನಾನು ಕೇಳಿಕೊಳ್ಳುತ್ತೇನೆ.
ಹೊಸ ವೀಡಿಯೋ ಗೇಮ್ ಖರೀದಿ ಮಾಡೋದಷ್ಟೇ ಅಲ್ಲ.
ಅದನ್ನು ನೀವೇ ಮಾಡಿ.
ಇತ್ತೀಚಿನ ಅಪ್ ಡೌನ್‌ಲೋಡ್ ಮಾಡೋದಷ್ಟೇ ಅಲ್ಲ,
ಅದನ್ನು ಡಿಸೈನ್ ಮಾಡಲು ಸಹಾಯ ಮಾಡಿ.
ನಿಮ್ಮ ಫೋನ್‌ನಲ್ಲಿ ಬರಿ ಆಟವಾಡಬೇಡಿ
ಅದನ್ನು ಪ್ರೋಗ್ರಾಮ್ ಮಾಡಿ.
ಯಾರೂ ಹುಟ್ಟುತ್ತಲೇ ಕಂಪ್ಯೂಟರ್ ಸೈಂಟಿಸ್ಟ್ ಅಲ್ಲ.
ಸ್ವಲ್ಪ ಪರಿಶ್ರಮ, ಸ್ವಲ್ಪ ಗಣಿತ ಮತ್ತು ವಿಜ್ಞಾನ
ಬಳಸಿ ಯಾರು ಬೇಕಾದರೂ ವಿಜ್ಞಾನಿ ಆಗಬಹುದು.
ಈ ಪ್ರಯತ್ನ ಮಾಡಲು ಈ ವಾರ ನಿಮಗೆ ಅವಕಾಶ ಇಲ್ಲಿದೆ.
"ನಿಮ್ಮಿಂದ ಸಾಧ್ಯವಿಲ್ಲ" ಎಂದು ಯಾರೂ ನಿಮಗೆ ಹೇಳದೇ ಇರಲಿ.
ಯುವಕರಾಗಿರಲಿ, ಯುವತಿಯೇ ಆಗಿರಲಿ
ನಗರದಲ್ಲಿರಲಿ ಅಥವಾ ಗ್ರಾಮೀಣ ಪ್ರದೇಶದಲ್ಲಿರಲಿ
ನಿಮ್ಮ ಭವಿಷ್ಯಕ್ಕೆ ಕಂಪ್ಯೂಟರ್ ಮಹತ್ವದ ಪಾತ್ರ ವಹಿಸುತ್ತದೆ.
ಕಷ್ಟಪಡಲು ಮತ್ತು ವ್ಯಾಸಂಗ ಮಾಡಲು ನೀವು ಸಿದ್ಧವಿದ್ದರೆ
ನೀವು ಭವಿಷ್ಯವನ್ನು ರೂಪಿಸಲು ಸಿದ್ಧವಿದ್ದೀರಿ ಎಂದರ್ಥ.
ಎಲ್ಲರಿಗೂ ಧನ್ಯವಾದಗಳು!